Ego Hugo, dux Burgundie, notum facio tam presentibus quam futuris me concessisse ecclesie Sancte Marie de Tart et sanctimonalibus ibidem Deo servientibus, domum quam sitam in castro Divionensi Mauricius de Genle et Elisent, uxor ipsius, dederunt eis, et ut hoc donum ratum in perpetuum habeatur, sigilli mei munimine confirmo. Testes sunt: Maria, mater mea; Nicholaus, capellanus meus; Constancius, decanus sancti Sequani.